laion/Wikipedia-Exotic huggingface dataset:
সানশাইন মসজিদ

সাইপ্রাস তুর্কি ইসলামী কমিউনিটি অফ ভিক্টোরিয়া, যা আরো সাধারণভাবে সানশাইন মসজিদ হিসাবে পরিচিত। মসজিদটি তুর্কি শৈলীতে নির্মিত। এতে ১৭টি গম্বুজ, একটি মিনার এবং একটি চত্বর আছে। সানশাইন মসজিদ অস্ট্রেলিয়ার সিডনি শহরের সানশাইনে অবস্থিত। ১৯৮৫ সালে সাইপ্রিয়ট তুর্কী কমিউনিটি মেলবোর্ন এর সানশাইনে বালারাত রোডে একটি খালি জায়গায় মসজিদ নির্মাণের কথা ভাবলো। কিন্তু পর্যাপ্ত অর্থের অভাবে তারা কাজ শুরু করতে পারছিলো না। এরপর তাদের কমিউনিটির তিনজন সদস্য ব্যাংকে নিজেদের বাড়ি-ঘর বন্ধক রেখে ১৯১,০০০ ডলার ঋণ নিলো। ১৯৯২ সালে মসজিদ নির্মাণকাজ শুরু হয়। এক হিসেব অনুযায়ী সানশাইন মসজিদ নির্মাণে মোট খরচ হয়েছিলো ২,৫০০,০০০ ডলার। সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়। মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক। মসজিদটি ইসলামের সুন্নী বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। এছাড়া প্রতি সোমবার ও বুধবার সকালে কুরআন শিক্ষার ক্লাস হয় এবং প্রতি রবিবার শুধুমাত্র বাচ্চাদের জন্য কুরআন শিক্ষার ক্লাস নেওয়া হয়। Hüssein 2007, 295 Hüssein 2007, 294 [[#CITEREF|]] "home" (ইংরেজি ভাষায়)। ২০১৮-০১-১২ তারিখে মূল থেকে আর্কাইভ করা। সংগ্রহের তারিখ ২০১৮-০২-০২।  Official Website ওয়েব্যাক মেশিনে আর্কাইভকৃত ৪ ফেব্রুয়ারি ২০১৭ তারিখে
নাজিরহাট কলেজ

নাজিরহাট কলেজ চট্টগ্রামের হালদা নদীর তীরে অবস্থিত একটি কলেজ। কলেজটিতে তিনটি বিভাগ যথা বিজ্ঞান, মানবিক, ব্যবসায় শিক্ষা বিভাগ রয়েছে। সহপাঠ্যক্রম হিসেবে কলেজটিতে বি এন সি সি, স্কাউট ইত্যাদি কর্মকাণ্ড পরিচালিত হয়। কলেজে ভর্তি এসএসসি পরীক্ষার মেধা তালিকা অনুসারে হয়। এছাড়া শিক্ষক নিয়োগের ক্ষেত্রে শিক্ষকদের প্রতিযোগিতার মাধ্যমে টিকতে হয়। চট্টগ্রামের কলেজসমূহের তালিকা "নাজিরহাট কলেজ"। ১৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৬।  নাজিরহাট কলেজে শিক্ষক নিয়োগ
আইএসও ১৫৯১৯

আইএসও ১৫৯১৯ এর পুরো নাম "দেবনাগরী ও তৎসম্পর্কিত অন্যান্য ভারতজাত লিপির লাতিন অক্ষরে প্রকাশব্যবস্থা"। এটি রোমানীকরণের বিভিন্ন আন্তর্জাতিক ব্যবস্থার অন্যতম। এটির প্রকাশকাল ২০০১ খ্রিষ্টাব্দ। এটি বিভিন্ন অক্ষর-চিহ্নের সাহায্যে বৃহত্তর ব্রাহ্মী লিপি পরিবারের বিভিন্ন স্বর ও ব্যঞ্জন ধ্বনির প্রামাণ্য লাতিন অনুলিপি নির্ধারণ করে।
কন্যাকুমারী এক্সপ্রেস

কন্যাকুমারী এক্সপ্রেস হচ্ছে ভারতের দক্ষিণাঞ্চলের রেলওয়ে জোন এ চালিত একটি সুপারফাস্ট ট্রেন। ট্রেনটি কন্যাকুমারী এবং চেন্নাই এগমোর এর মধ্যে চলাচল করে থাকে। এটি একটি রাত্রিকালীন ট্রেন সার্ভিস এবং নাগেরকয়েল জংশন এবং কন্যাকুমারী জেলার একটি গুরুত্বপূর্ণ ট্রেন সার্ভিস। এটি এ অঞ্চলের দ্রুতগামী ট্রেনগুলোর মধ্য অন্যতম। ট্রেনটি নিলাই এক্সপ্রেস এর তুলনায় চেন্নাই ও ট্রিচি এর মধ্যবর্তী দূরত্ব অতি অল্প সময়ের মধ্যে(৫ ঘণ্টা ২০ মিনিটে) অতিক্রম করে থাকে। ট্রেনের যাত্রীদের নিকট সবসময়ই কন্যাকুমারী এক্সপ্রেস এর টিকেট এর চাহিদা রয়েছে। ট্রেনটি তাম্বারাম, চেঙ্গালপেট, ভিলুপ্পুরাম, ট্রিচি, দিন্দিগাল, মাদুরাই, বিরুদ্ধানগর, সাটুর, কোভিলপাট্টি, তিরুনেলভেলি, ভাল্লিওর, নাগেরকয়েল জংশন এবং কন্যাকুমারী এর মধ্য দিয়ে চলাচল করে থাকে। ফিরতি পথে ট্রেনটি মাম্বালাম জংশনেও বিরতি নেয়। যোগাযোগের ক্ষেত্রে কন্যাকুমারী এক্সপ্রেসটি ভারতের রাজধানী শহরকে ভারতের সর্বদক্ষিণ অঞ্চলের সাথে যুক্ত করেছে। ট্রেনটিকে সুপারফাস্ট ট্রেন হিসাবে আখ্যায়িত করার কারণ হচ্ছে ট্রেনটির গড় গতিবেগ ঘণ্টায় ৫৫ কিলোমিটার এর অধিক। ইন্ডিয়ান রেলওয়ের নম্বর প্রদানের নিয়ম অনুসারে কন্যাকুমারী হতে চেন্নাই যাত্রার ক্ষেত্রে ট্রেনটির জন্য বরাদ্দকৃত নম্বর হচ্ছে -১২৬৩৪। অপরদিকে, চেন্নাই হতে কন্যাকুমারী যাত্রার ক্ষেত্রে ট্রেনটির নম্বর হচ্ছে -১২৬৩৩। কন্যাকুমারী-ব্যাঙ্গালুরু সিটি আইল্যান্ড এক্সপ্রেস(১৬৫২৫/১৬৫২৬) এর সাথে কন্যাকুমারী এক্সপ্রেস এর সাথে রেইক শেয়ারিং চুক্তি বিদ্যমান রয়েছে। যে সকল স্টেশন এর মধ্য দিয়ে কন্যাকুমারী এক্সপ্রেস চলাচল করে থাকে সেগুলোর মধ্য অন্যতম হচ্ছে- মুম্বাই সিএসটি, দাদার, কালিয়ান জংশন, কারজাট, লোনাভালা, পুনে জংশন, দাউন্দ জংশন, কুর্দুভাদি, সোলাপুর জংশন, গুলবার্গা, ওয়াদি, ইয়াদগির, রাইচুর, মানথ্রালায়াম রোড, আদনি, গুনটাকাল জংশন, গুটি, টাডিপাত্রি, কোন্ডাপুরাম, ইর্রাগুন্টলা, কুড্ডাপাহ, নান্দালুর, রাজামপেটা, কুডুরু, রেনিগুন্টা জংশন, তিরুপাতি, পাকালা জংশন, চিত্তর, কাটপাডি জংশন, জোলারপেট্টাই, সালেম জংশন, ইরোড জংশন, তিরুপ্পুর, কোয়েম্বাটুর জংশন, পালাক্কাড, ওট্টাপ্পালাম, ওয়াডাকানচেরি, ত্রিশূর, ইরিনজালাকুডা, চালাকুডি, আঙ্গামালি, আলুভা, ইর্নাকুলাম টাউন, কোট্টায়াম, চাঙ্গানাসেরি, মাভেলিকারা, কায়ানকুলাম জংশন, কারুনাগাপাল্লি, কুল্লাম জংশন, পারাভার, ভারকালা, কাডাকাভুর, চিরায়িনকিল, ত্রিভান্দ্রাম পেট, নেইয়াট্টিনকারা, পরশশালা, কুলিথ্থুরাই, ইরানিয়াল, নাগেরকয়েল, কন্যাকুমারী ইত্যাদি। "Chennai Egmore - Kanyakumari SF Express Map"। indiarailinfo.com। সংগ্রহের তারিখ ৩১ ডিসেম্বর ২০১৬।  "Revised train timings from today ওয়েব্যাক মেশিনে আর্কাইভকৃত ১৬ সেপ্টেম্বর ২০০৮ তারিখে", The Hindu (31 December 2016). "About Kanyakumari Express"। cleartrip.com। ১১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৬।
ফটিকছড়ি সরকারি কলেজ

ফটিকছড়ি সরকারি কলেজ বাংলাদেশের চট্টগ্রাম জেলার ফটিকছড়ি উপজেলায় অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭০ খ্রিষ্টাব্দে প্রতিষ্ঠিত হয়। প্রতিষ্ঠানটি চট্টগ্রাম জেলার ফটিকছড়ি পৌরসভার বিবিরহাট এলাকায় অবস্থিত। তৎকালীন পাকিস্তান আমলের চট্টগ্রাম জেলা পরিষদের ভাইস চেয়ারম্যান, বিশিষ্ট শিল্পপতি ও দানবীর, শিক্ষানুরাগী জনাব মির্জা আবু আহমদ ১৯৭০ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) ও ডিগ্রি (সম্মান) কোর্স চালু করা হয়। ১৩ সদস্যের কলেজ গভর্নিং বডির সভাপতি ইউএনও মহোদয় জনাব সায়েদুল আরেফিন । এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত। বর্তমানে দুই হাজারেরও বেশি শিক্ষার্থী এ কলেজে অধ্যয়নরত আছে। বিগত বছরের পাশের হার ৯০%। ২০০১ সালে জাতীয় বিশ্ববিদ্যালয়ের অধীনে অনুষ্ঠিত বিএসসি (পাস) পরীক্ষার ফলাফলে অত্র কলেজ থেকে ৩ জন মেধা তালিকায় যথাক্রমে ৭ম, ১০ম ও ১২তম স্থান অর্জন করে। ২০০৪ সালে বিএসসি (পাস) পরীক্ষার ফলাফলে ২ জন মেধা তালিকায় যথাক্রমে ৩য় ও ১০ম স্থান অর্জন করে। এছাড়া ২০১৪ সালে এইচএসসি পরীক্ষায় ৪ জন শিক্ষার্থী এ+ পায়। ফটিকছড়ি উপজেলার শিক্ষাপ্রতিষ্ঠানের তালিকা "সংরক্ষণাগারভুক্ত অনুলিপি"। ২৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
শ্রীশচন্দ্র ঘোষ

শ্রীশচন্দ্র ঘোষ (১৮৮৭ - ২ মে, ১৯৪১) একজন বাঙালী সশস্ত্র বিপ্লববাদী। জন্ম বর্ধমান জেলার সুবলদহ গ্রামে, তার পিতার নাম বিরাজকৃষ্ণ ঘোষ। কাকা বামাচরনের কাছে হুগলী জেলার চন্দননগরে থেকে পড়াশোনা করতেন শ্রীশচন্দ্র ঘোষ। ডুপ্লে স্কুলে পড়াকালীন অধ্যক্ষ বিপ্লবী চারুচন্দ্র রায় এর সান্নিধ্য পান ও স্বদেশচেতনায় উদ্বুদ্ধ হন। ১৯০৫ এর বঙ্গভঙ্গ আন্দোলনে যোগ দেন। ওই বছরই অর্থাভাবে কলেজের পড়া ছেড়ে হিতবাদী পত্রিকায় কাজ শুরু করেন। হিতবাদী পত্রিকায় কাজ করার সুবাদে তার সাথে বিপ্লবী সখারাম গনেশ দেউস্করের আলাপ হয়। চন্দননগরে তার প্রতিবেশী ও অভিন্নহৃদয় বন্ধু ছিলেন বিপ্লবী রাসবিহারী বসু। তিনি পুলিশের নজর এড়িয়ে রাসবিহারীকে নিরাপত্তা দিয়েছেন বহুবার। অসংখ্য দু:সাহসিক কর্মের হোতা ছিলেন শ্রীশচন্দ্র। বিশ্বাসঘাতক নরেন গোঁসাই কে হত্যার জন্যে আলিপুর সেন্ট্রাল জেলে কানাইলাল দত্তর কাছে রিভলভার পৌঁছে দেওয়া, ডেনহ্যাম হত্যা চেষ্টা, চন্দননগরের অত্যাচারী মেয়র তার্দিভেলকে হত্যা চেষ্টা, রডা কোম্পানির লুন্ঠিত মাউজার পিস্তল ও কার্তুজ বিপ্লবীদের কাছে গোপনে পৌঁছে দেওয়া এবং রাসবিহারী বসু মতিলাল রায়, অমরেন্দ্র চট্টোপাধ্যায়ের সাথে যোগাযোগ ও সংহতি রক্ষা করে সংগঠনকে চালিয়ে নিয়ে যাওয়ার নির্ভরযোগ্য সেনানী ছিলেন বিপ্লবী শ্রীশচন্দ্র। ১৯১০ সাল থেকে ১৯৩৩ পর্যন্ত অরবিন্দ ঘোষ থেকে শুরু করে দীনেশচন্দ্র মজুমদার, বহু ফেরারি বিপ্লবীকে নিরাপদ আশ্রয়ের ব্যবস্থা করে দিয়েছেন চন্দননগর শহরে। একাজে তার সহায়ক ছিলেন মতিলাল রায়। বহু চেষ্টা করেও ব্রিটিশ পুলিশ শ্রীশচন্দ্রকে ধরতে পারতনা। কারণ তিনি চন্দননগরে ফরাসী উপনিবেশের বাসিন্দা। ফরাসী সরকারের অনুমতি নিয়ে ইংরেজ পুলিশ তার বাড়ির সামনেই পুলিশ ফাঁড়ি বসিয়েছিল, গোয়েন্দা দপ্তরের কাছে নির্দেশ ছিল চন্দননগর থেকে বেরোলেই যেন তাকে গ্রেপ্তার করা হয় তবুও শ্রীশচন্দ্র বহুবার পুলিশের চোখে ধুলো দিয়ে বেনারস, লক্ষ্ণৌ, দিল্লী, সাহারানপুর, লাহোর গেছেন এবং নিরাপদে আস্তানায় ফিরে এসেছেন। ১৯১৫ সালে রাসবিহারীর বিপ্লব প্রচেষ্টা ব্যার্থ হয়, মৃত্যুদন্ড হয় বসন্ত বিশ্বাস সহ আরো তিনজনের। এই ঘটনার শ্রীশচন্দ্র ভেঙ্গে পড়েন। নিতান্ত পারিবারিক কাজে কাকার মেয়ে শরতকুমারীকে হাওড়া স্টেশনে পৌছে দেওয়ার সময় পুলিশের হাতে ধরা পড়েন তিনি। বাস্তবে পলায়নের চেষ্টাও করেননি। পাঁচ বছর কারাবাসের পর প্রথম বিশ্বযুদ্ধর শেষে রয়াল ক্লেমেন্সি ঘোষিত হলে মুক্তি পান। মতিলাল রায় নির্মিত প্রবর্তক সংঘের গঠনমূলক কাজে আত্মনিয়োগ করেছিলেন, কিন্তু মতিলাল বিপ্লবপন্থা পরিহার করেন ও পূর্ব সংগৃহীত অস্ত্রাদি নষ্ট করে ফেললে তিনি প্রবর্তক আশ্রম ত্যাগ করে ফটকগোড়ায় থাকতেন। সেখানে বনোয়ারী লাল সাহার বাড়িতে একটি কর্মকেন্দ্র স্থাপন করেছিলেন। রাসবিহারী বসু জাপান থেকে বন্ধু শ্রীশচন্দ্রকে বহু চিঠি লেখেন বিভিন্ন নির্দেশ সহ কিন্তু ব্যার্থতার ফলে শেষ জীবনে এই বিপ্লবী মানসিক ভাবে ভেঙ্গে পড়েছিলেন। অর্থাভাবে ও একাকী নির্বান্ধব অবস্থায় শ্রীশচন্দ্র ঘোষ ২ মে ১৯৪১ সালে আফিং সেবন করে আত্মহত্যা করেন। তার রচিত পুস্তিকার নাম 'শিক্ষাগুরু প্রসংগে' প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৫৩৯। আইএসবিএন 81-85626-65-0।  নারায়ন সান্যাল (১৯৭৯)। আমি রাসবিহারীকে দেখেছি। কলকাতা: করুনা প্রকাশনী। পৃষ্ঠা ১৭০।
নিজামপুর সরকারি কলেজ

নিজামপুর সরকারি কলেজ বাংলাদেশের চট্টগ্রাম জেলার মীরসরাই উপজেলার একটি সরকারি শিক্ষাপ্রতিষ্ঠান। এটি মীরসরাই উপজেলার একটি স্বনামধন্য শিক্ষা প্রতিষ্ঠান হিসাবে পরিগণিত। বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নের ফরফরিয়া গ্রামে এ কলেজটি অবস্থিত। ১৯৬৪ সালে এটি প্রতিষ্ঠিত হয়। প্রতিষ্ঠানটি পরিচালনার জন্য জনাব এম ডি এম জালাল উদ্দিন চৌধুরীকে সভাপতি করে ১৫ সদস্যের একটি পরিচালনা পরিষদ রয়েছে। এ কলেজের অধ্যক্ষ ড. এ কে এম সামছুদ্দিন আজাদ। বর্তমানে এ প্রতিষ্ঠানে সাড়ে তিন হাজারেরও অধিক শিক্ষার্থী অধ্যয়নরত আছে। ঢাকা-চট্টগ্রাম মহাসড়কের পশ্চিম পাশে ৩০০ শতাংশ জমির উপর কলেজের মূল ভবন প্রতিষ্ঠিত এবং সর্বমোট জমির পরিমাণ ৮.২৮ শতক। ভবন সংখ্যা ০৪ টি (বড়)। কলেজের অধ্যক্ষের জন্য নিজস্ব বাসভবনসহ অধ্যাপকবৃন্দের জন্য আবাসিক ভবন রয়েছে যা পরিত্যক্ত। কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) এবং অনার্স (হিসাব বিজ্ঞান, ব্যবস্থাপনা) পর্যায়ে পড়াশোনার সুযোগও রয়েছে। ২০২৩ সালের এইচএসসি পরীক্ষায় অত্র কলেজের পাশের হার ৯২.৪৮% এবং ৯০৬ জন পরীক্ষার্থীর মধ্যে জিপিএ-৫ পেয়েছে ৩০ জন। চট্টগ্রামের কলেজসমূহের তালিকা "নিজামপুর গভর্নমেন্ট কলেজ | NU চট্টগ্রাম"। Desh Amar। ২০২৩-০৭-২৯। ২০২৩-১১-১৭ তারিখে মূল থেকে আর্কাইভ করা। সংগ্রহের তারিখ ২০২৩-১১-১৭।  "নিজামপুর সরকারি কলেজে অধ্যক্ষ পদে যোগ দিলেন ড. এ কে এম সামছুদ্দিন আজাদ"। chhagalnaiya.com। ২০২৩-১১-১৬ তারিখে মূল থেকে আর্কাইভ করা। সংগ্রহের তারিখ ২০২৩-১১-১৬।  "নিজামপুর কলেজ, চট্টগ্রাম"। mirsharai.chittagong.gov.bd। নভেম্বর ২০১৯। [স্থায়ীভাবে অকার্যকর সংযোগ] "National University: College Details"। www.nubd.info। ২০২৩-১১-১৭ তারিখে মূল থেকে আর্কাইভ করা। সংগ্রহের তারিখ ২০২৩-১১-১৭।
পিনাকী চট্টোপাধ্যায়

পিনাকী চট্টোপাধ্যায় (২৮ মার্চ, ১৯৪৬ ― ২৪ সেপ্টেম্বর, ১৯৮৩) একজন দুঃসাহসী বাঙালি নৌ- অভিযাত্রী ও ক্রীড়াবিদ। মূল নাম ড. পিনাকীরঞ্জন চট্টোপাধ্যায়। পিনাকী চট্টোপাধ্যায় দক্ষ ক্রীড়াবিদ ও সাঁতারু ছিলেন। পেশায় কলিকাতা বিজ্ঞান কলেজের শারীরশিক্ষার অধ্যাপক। কলকাতা বিশ্ববিদ্যালয়ে স্পোর্টস মেডিসিন কোর্স চালু করায় সক্রিয় ছিলেন। অভিযানপ্রিয় এই বাঙ্গালী ক্রীড়াবিদ ছিলেন 'এক্সপ্লোরার্স ক্লাবের সদস্য। কলকাতার 'সি এক্সপ্লোরার ইনস্টিটিউট' এর প্রতিষ্ঠাতা। পর পর দুবার কলকাতা বিশ্ববিদ্যালয়ের ব্লু হয়েছিলেন। ১ ফেব্রুয়ারি ১৯৬৯ সালে কলকাতা মন'ওয়ার জেটি থেকে ভারতীয় নৌসেনার অফিসার লেফটেন্যান্ট এলবার্ট জর্জ ডিউকের সাথে সাধারণ পালহীন কাঠের নৌকায় করে আন্দামানে রওনা দেন তিনি। বিপদসংকুল এই সমুদ্র যাত্রায় তারা কয়েকবার নিখোঁজ হয়ে যান। শেষ পর্যন্ত ৮ মার্চ প্রায় একমাস পরে তারা আন্দামানে পোর্ট ব্লেয়ার, আবের্ডিন জেটিতে পৌছান। তাদের ডিংগি নৌকাটির নাম ছিলো কনোজি আংরে। এই নামকরণ করেছিলেন বিখ্যাত সাঁতারু মিহির সেন। পিনাকী এই অভিযানের পরে কলকাতা হতে নৌকায় ইন্দোনেশিয়া যাওয়ার পরিকল্পনা করেছিলেন। সেই অভিযান বাস্তবায়িত হওয়ার আগেই তার মৃত্যু হয় দুর্ভাগ্যজনক ভাবে। পিনাকীর মৃত্যু রহস্যাবৃত। প্রখ্যাত সন্তরনবিদ হয়েও জলে ডুবে তার মৃত্যু হয় ২৪ শে সেপ্টেম্বর, ১৯৮৩। Pinakpani (২০২২-১২-১৫)। "English: Sea Explorers' Institute in Kolkata"।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৮৬। আইএসবিএন 81-85626-65-0।  SANKAR SRIDHAR। "TAKE THE PLUNGE, IT'S SAFE WITH SCUBA"। telegraphindia.com। দি টেলিগ্রাফ। সংগ্রহের তারিখ ২১ মে ২০১৭।  "উত্তাল সমুদ্রে ছোট্ট ডিঙিতে অবিশ্বাস্য ৩৪ দিন—পিনাকী চট্টোপাধ্যায়, অ্যালবার্ট আর 'কনৌজি আংরে'-র অভিযান"। Zee24Ghanta.com। ২০২২-০৭-০৪। সংগ্রহের তারিখ ২০২২-১২-১৫।  চিরঞ্জীব (১২.০৩.১৬)। "কানোজি আংরে"। আনন্দবাজার পত্রিকা। সংগ্রহের তারিখ ৩১.১২.২০১৬।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "Historical Expedition of 1969"। Sea Explorers' Institute। ২১.০১.২০১০। ১৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯.০১.১৭।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "এবাউট আস"। seiindia.org। Sea Explorers’ Institute। ৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২১ মে ২০১৭।  Calcutta High Court। "State Of West Bengal vs Debabrata Moitra And Ors."। indiankanoon.org/।
জাহাজি কালিয়া

জাহাজি কালিয়া একধরনের সংরক্ষিত খাবার। প্রাচীন নৌ সফরের সময়ে ব্যবহৃত হত। জাহাজি কালিয়া ঢাকার একটি আদি ও ঐতিহ্যবাহী খাবার। প্রাচীনকালে পাল তোলা জাহাজে ভ্রমনের সময় শুকনো খাবার নিতে হতো যা সহজে নষ্ট হত না। সম্ভবত মধ্যপ্রাচ্য থেকে জাহাজিরা এই খাবারের ধারণা পায়। জয়তুন তেল ব্যবহার করে গরু বা খাসির মাংস থেকে এই কালিয়া তৈরী করা হতো। রাখা হত চিনামাটির পাত্রে। এই খাবার কয়েক মাস পর্যন্ত ভাল থাকত। জাহাজি কালিয়া পরিবেশনে শুধুমাত্র শুকনো কাঠের চামচ ব্যবহার করা হতো। কারণ, ভেজা চামতে মাংস নষ্ট হয়ে যেত। এটা খাওয়া হত বাখরখানি রুটি দিয়ে। [১]/দৈনিক কালের কন্ঠ ২৮ জুলাই ২০১৮ ঢাকা স্মৃতি বিস্মৃতির নগরী (২য় খন্ড) মামুন মুনতাসীর পৃষ্ঠা ৭৯ অনন্যা পাবলিকেশন ISBN9847010501902 "সংরক্ষণাগারভুক্ত অনুলিপি"। ২০২০-০১-১২ তারিখে মূল থেকে আর্কাইভ করা। সংগ্রহের তারিখ ২০২০-১১-০৯।
কোটোকো জনগোষ্ঠী

কোটোকো জনগোষ্ঠী এমসার, মোরিয়া, বারা ও মাকারি নামেও পরিচিত, একটি নৃ-গোষ্ঠী যারা উত্তর ক্যামেরন, চাদ এবং নাইজেরিয়ায় বাস করে। কোটোকো জনগোষ্ঠীর অধিকাংশ লোক ক্যামেরন বাস করে। এরা চাদিক জনগোষ্ঠীর থেকে এসেছে। এদের মাতৃভাষা লাগওয়ান (কোট)। অধিকাংশ কোটোকো সুন্নি মুসলমান, তবে কিছু অংশ ইসলাম ধর্মের বিভিন্ন মতবাদ ভিত্তিক শাখার অনুসারী যেমন ইবাধি, আহমাদি, ইয়াজিদি, দ্রুজ এবং খারিজি। ১০% এর মত জনগণ ইভানজেলিক্যাল মতানুসারী। ১৫ শতকে এরা কোটোকো রাজ্য প্রতিষ্ঠা করে। People Groups. Retrieved June 03, 2013, to 12: 56 pm. UNHCR. Cameroon: The Kotoko ethnic group including its homeland and relationship with the National Union for Democracy and Progress (UNDP) Global Payers Digest. Daily Topic for February 22, 2008. Muslim Kotoko People The Secret Of The Putchu Guinadji
বারবার

বারবার হচ্ছে সুদানের উত্তর অংশের একটি শহর। শহরটি নীল নদ রাজ্যে অবস্থিত যা আটবারা থেকে ৫০ কি.মি. উত্তরে আটবারা নদী এবং নীল নদের মিলনস্থলে অবস্থিত। শহরটি পুরাতন ক্যারাভান পথের সূচনা বিন্দু যা নুবিয়ান মরুভুমির মধ্য দিয়ে সাউকিন এর কাছে লোহিত সাগরে গিয়ে শেষ হয়েছে। অটোমান সাম্রাজ্যের বিরুদ্ধে প্রথম প্রতিরোধ এই শহরে শুরু হয়েছিলো। এই শহরের প্রধান অধিবাসী হচ্ছে জাআলিন জনগোষ্ঠীর লোক। অল্প কিছু আবাবদা গোত্রের লোক বাস করে। ১৮৬১ সালে ইংরেজ অভিযাত্রী স্যামুয়েল বেকার আলবার্টা নিয়ানজা হ্রদ আবিষ্কারের পথে বারবার শহর অতিক্রম করেন। সুদানের শহর গুলোর মধ্যে বারবার অন্যতম যেখানে আধুনিক শিক্ষা ব্যবস্থা আছে। অনেক বয়স্ক নেতা বারবার উচ্চ বিদ্যালয়ে শিক্ষা গ্রহণ করেছেন। "Berber" in the Encyclopædia Britannica 11th ed. 1911.
বাবল সর্ট

বাবল সর্ট (ইংরেজিঃ Bubble sort) সর্টিং অ্যালগোরিদমগুলোর মধ্যে সবচেয়ে সহজ এবং ছোট অ্যালগোরিদম। এই অ্যালগোরিদমে যে প্রক্রিয়াটি অনুসরণ করা হয় তা হল প্রথমে একটি অ্যারের উপাদান নির্দিষ্ট করে ধরে নেওয়া হয়। তারপর সেই অ্যারের উপাদানের সাথে অন্যান্য উপাদানগুলোকে তুলনা করা হয়। যদি পাশাপাশি উপাদান দুটির মধ্যে আগের উপাদানটি যদি পরেরটির চেয়ে বড় হয় (ছোট থেকে বড় ক্রমে সাজানোর জন্য) অথবা ছোট হয় (বড় থেকে ছোট ক্রমে সাজানোর জন্য) তাহলে উপাদান দুটির পারস্পরিক স্থান পরিবর্তন (swap) করা হয়। এভাবে সবগুলো উপাদান একবার করে নিয়ে যতক্ষণ পর্যন্ত উপাদানগুলোর পারস্পরিক স্থান পরিবর্তন হবে ততক্ষণ পর্যন্ত একই কাজের পুনরাবৃত্তি করা হয়।পারস্পরিক স্থান পরিবর্তন না হওয়ার মানে হল অ্যারেটির সর্টিং হয়ে গেছে। মনে করি, একটি অ্যারের উপাদানগুলো যথাক্রমে "5 1 4 2 8", এবং এই উপাদানগুলোকে ছোট থেকে বড় ক্রমে সাজাতে হবে । প্রতি ধাপে, গাঢ় উপাদান গুলোর মধ্যে তুলনা করা হবে । এর জন্য তিনটি ধাপ প্রয়োজন । প্রথম ধাপ ( 5 1 4 2 8 ) → {\displaystyle \to } ( 1 5 4 2 8 ), এখানে, প্রথম দুটি উপাদানের মধ্যে তুলনা করবে, এবং যেহেতু 5 > 1 সেহেতু স্থান পরিবর্তন করবে। ( 1 5 4 2 8 ) → {\displaystyle \to } ( 1 4 5 2 8 ), যেহেতু 5 > 4 সেহেতু স্থান পরিবর্তন করবে.। ( 1 4 5 2 8 ) → {\displaystyle \to } ( 1 4 2 5 8 ), যেহেতু 5 > 2 সেহেতু স্থান পরিবর্তন করবে। ( 1 4 2 5 8 ) → {\displaystyle \to } ( 1 4 2 5 8 ), এখন, যেহেতু (8 > 5), সেহেতু স্থান পরিবর্তন করবে না। দ্বিতীয় ধাপ ( 1 4 2 5 8 ) → {\displaystyle \to } ( 1 4 2 5 8 ) ( 1 4 2 5 8 ) → {\displaystyle \to } ( 1 2 4 5 8 ), যেহেতু 4 > 2 সেহেতু স্থান পরিবর্তন করবে। ( 1 2 4 5 8 ) → {\displaystyle \to } ( 1 2 4 5 8 ) ( 1 2 4 5 8 ) → {\displaystyle \to } ( 1 2 4 5 8 ) এখন, এই উপাদানগুলো ক্রমানুসারে আছে,কিন্তু অ্যালগোরিদমটি অ্যারের উপাদানগুলো সর্ট হয়েছে বা ক্রমানুসারে আছে কি না সেটা নিশ্চিত নয়। উপাদানগুলো ক্রমানুসারে আছে সেটা নির্ধারণ করার জন্য উপাদানগুলোর স্থান পরিবর্তন না করে পুনরায় একটি পূর্ণাঙ্গ ধাপের দরকার হয় । তৃতীয় ধাপ ( 1 2 4 5 8 ) → {\displaystyle \to } ( 1 2 4 5 8 ) ( 1 2 4 5 8 ) → {\displaystyle \to } ( 1 2 4 5 8 ) ( 1 2 4 5 8 ) → {\displaystyle \to } ( 1 2 4 5 8 ) ( 1 2 4 5 8 ) → {\displaystyle \to } ( 1 2 4 5 8 ) function bubble_sort (array, length) { var i, j; for(i from 0 to length-1) { for(j from 0 to length-1-i) { if (array[j] > array[j+1]) swap(array[j], array[j+1]) } } } typedef int element[MAX]; void bubble_sort(element t) { int i, j, tmp; for(i = 1; i < MAX; i++) for(j = 0; j < MAX-i; j++) if(t[j] > t[j+1]) { tmp = t[j+1]; t[j+1] = t[j]; t[j] = tmp; } }
বেফিকরে

বেফিকরে (বাংলা: চিন্তাহীন, হিন্দি: बेफिक्रे) হচ্ছে ২০১৬ সালে মুক্তিপ্রাপ্ত একটি রোমান্টিক যৌন হিন্দি চলচ্চিত্র। যশরাজ ফিল্মসের ব্যানারে চলচ্চিত্রটি লেখা, পরিচালনা করেছেন আদিত্য চোপড়া। মুখ্য চরিত্রে অভিনয় করেছেন রণবীর সিং এবং বানী কাপুর। চলচ্চিত্রটি প্যারিস এবং মুম্বাই শহরে ৫০ দিনে শ্যুটিং করা হয়েছে। ৯ ডিসেম্বর ২০১৬ সালে বিশ্বব্যাপী চলচ্চিত্রটি মুক্তি দেওয়া হয় এবং মুভিটি ব্যবসা সফল হতে ব্যার্থ। হয় বেফিকরে হচ্ছে এক বেপরোয়া প্রেমের গল্প। দিল্লীর যুবক ধারাম কাজের সন্ধানে প্যারিসে চলে আসে। প্যারিসে ফ্রান্সে জন্ম ভারতীয় যুবতী শাইরার সংগে তার পরিচয় হয়। উথান পতনের মাধ্যমে তারা অনুধাবন করে যে ভালোবাসা হচ্ছে বিশ্বাস, আস্থার ব্যাপার। রণবীর সিং - ধারাম গুলাতি বানী কাপুর - শাইরা গিল আরমান রালহান - এনি জুলি অরডোন - ক্রিস্টিন http://www.radioandmusic.com/entertainment/editorial/news/160623-mikey-mccleary-compose-befikre "REVEALED: Budget and screen count of Ranveer Singh and Vaani Kapoor's Befikre"। Bollywood Hungama (ইংরেজি ভাষায়)। ৮ ডিসেম্বর ২০১৬। সংগ্রহের তারিখ ৮ ডিসেম্বর ২০১৬।  "Box Office: Worldwide Collections and Day wise breakup of Befikre"। Bollywood Hungama (ইংরেজি ভাষায়)। সংগ্রহের তারিখ ১০ ডিসেম্বর ২০১৬।  "Befikre: When Ranveer Singh experienced 'déjà vu'!"। Daily News and Analysis (ইংরেজি ভাষায়)। ৬ অক্টোবর ২০১৫। সংগ্রহের তারিখ ১৯ ডিসেম্বর ২০১৫।  "Vaani Kapoor to romance Ranveer Singh in 'Befikre'"। The Indian Express (ইংরেজি ভাষায়)। ১২ অক্টোবর ২০১৫। সংগ্রহের তারিখ ১৯ ডিসেম্বর ২০১৫।  http://indianexpress.com/article/entertainment/bollywood/ranveer-singh-on-befikre-trailer-launch-at-eiffel-tower-3075812/ It’s surreal:Ranveer Singh on Befikre trailer launch at Eiffel Tower ইন্টারনেট মুভি ডেটাবেজে বেফিকরে (ইংরেজি) রটেন টম্যাটোসে বেফিকরে (ইংরেজি)
বাণী কাপুর

বাণী কাপুর (জন্ম: ২৩ আগস্ট ১৯৮৮) একজন ভারতীয় অভিনেত্রী এবং সাবেক মডেল।দিল্লীতে জন্মগ্রহণকারী বাণী ইন্দিরা গান্ধী জাতীয় উন্মুক্ত বিশ্ববিদ্যালয় থেকে ট্যুরিজম স্টাডিসের উপর সম্মান ডিগ্রী অর্জন করেছেন। বাণী ২০১৩ সালে পরিনীতি চোপড়া এবং সুশান্ত সিং রাজপুত এর সঙ্গে তার প্রথম চলচ্চিত্র 'শুধ দেশী রোমান্সে' অভিনয় করেন। ৫৯ তম ফিল্মফেয়ার পুরস্কারে বাণী শ্রেষ্ঠ নবাগত অভিনেত্রীর পুরস্কার লাভ করেন। তিনি তামিল চলচ্চিত্র 'আহা কল্যাণম' এ অভিনয় করেন, যা ব্যবসায়িকভাবে সফল হয়। ২০১৬ সালে বানী অভিনীত চলচ্চিত্র বেফিকরে মুক্তি পায়। কাপুরের পিতা একজন কাঠ রপ্তানী ব্যবসায়ী এবং মাতা শিক্ষিকা থেকে মার্কেটিং এক্সিকিউটিভ হন। বাণী দিল্লীর অশোক বিহারের 'মাতা জ্যায় কর পাবলিক স্কুল' এ পড়েছেন। পরে ইন্দিরা গান্ধী ন্যাশনাল ওপেন ইউনিভার্সিটিতে পড়েন, এখান থেকে তিনি ট্যুরিজম স্টাডিস বিষয়ে ব্যাচেলর ডিগ্রী পাশ করেন। এরপর বাণী জয়পুরে ওবেরয় হোটেল এন্ড রিসোর্টস এ ইন্টার্ন করেন এবং আইটিসি হোটেলে কাজ করেন। তিনি এলিট মডেল ম্যানেজমেন্টে মডেলিং এর জন্য যান। বাণী পরে যশ রাজ ফিল্মসের সঙ্গে তিনটি ফিল্ম ডিল স্বাক্ষর করেন। শুধ দেসী রোমান্স নামে ২০১৩ সালে একটি হিন্দি চলচ্চিত্র মুক্তি পায় এবং বাণী অডিশনের মাধ্যমে টিকে যান চলচ্চিত্রটিতে অভিনয়ের জন্য, তিনি সুশান্ত সিং রাজপুত এবং পরিনীতি চোপড়া এর সঙ্গে সহশিল্পী হিসেবে অভিনয় করেন। চলচ্চিত্রটিতে বিয়ে ছাড়াই এক্ত্রবাসের বিষয় দেখানো হয় এবং চলচ্চিত্র-সমালোচকদের দ্বারা চলচ্চিত্রটি পজিটিভ রিভিউ পায় আর বাণীর চরিত্র 'তারা' ভালোই প্রশংসিত হয়। বলিউড নিয়ে খবর প্রকাশকারী ওয়েবসাইট 'কোইমোই' এবং ইংরেজি পত্রিকা 'দ্য টাইমস অব ইন্ডিয়া' বাণী সম্পর্কে ভালো মন্তব্য করে।" শুধ দেসী রোমান্স ৪৬ কোটি রুপী আয় করেছিল। ৫৯তম 'ফিল্মফেয়ার পুরস্কার' (২০১৪)এ বাণী সেরা নবাগতার পুরস্কার জয় করেছিলেন। এরপর যশ রাজ ফিল্মসের ব্যানারে নির্মিত 'আহা কল্যাণম' (তামিল) চলচ্চিত্রে বাণী মুখ্য ভূমিকায় ছিলেন। Kapoor, Vaani (২৯ নভেম্বর ২০১৩)। "its 88!*sigh*"। Twitter.com। সংগ্রহের তারিখ ৩ ফেব্রুয়ারি ২০১৪।  "'Shuddh Desi Romance' more challenging than fun: Vaani Kapoor"। ১৮ সেপ্টেম্বর ২০১৩। সংগ্রহের তারিখ ১৯ অক্টোবর ২০১৩।  "Personal Agenda: Vaani Kapoor"। ২৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৬।  "Aha Kalyanam movie review: Subject no match for Telugu audience"। Deccan Chronicle। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৪।  "Vaani Kapoor: Was VERY SCARED of the director of Shuddh Desi Romance"।  "'Shuddh Desi Romance' more challenging than fun: Vaani Kapoor"। Mid Day। ১৮ সেপ্টেম্বর ২০১৩। ১৩ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৪।  Basu, Mohar (৬ সেপ্টেম্বর ২০১৩)। "Shuddh Desi Romance Review"। Koimoi। ১৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৪।  Mukherjee, Madhureeta (৬ সেপ্টেম্বর ২০১৩)। "Shuddh Desi Romance: Movie Review"। The Times Of India। সংগ্রহের তারিখ ১২ অক্টোবর ২০১৪।  "59th Idea Filmfare Awards Winners"। Filmfare। সংগ্রহের তারিখ ৪ সেপ্টেম্বর ২০১৪।  "Aaha Kalyanam Review – Happily ever after"। IndiaGlitz। ২১ ফেব্রুয়ারি ২০১৪। সংগ্রহের তারিখ ১৩ অক্টোবর ২০১৪।  উইকিমিডিয়া কমন্সে বাণী কাপুর সংক্রান্ত মিডিয়া রয়েছে। ইন্টারনেট মুভি ডেটাবেজে বাণী কাপুর (ইংরেজি) প্রবেশদ্বার:  Biography Film India
স্টাইলাস

স্টাইলাস বা স্টিলাস (রোমান হরফ - Stylus; বহুবচনে Styli; স্টিলি' DC') হল শক্ত পদার্থে তৈরি একধরনের সূঁচালো কাঁটাবিশেষ। প্রাচীনকালে বিভিন্ন ধ্রুপদী সভ্যতায় এই ধরনের কাঁটা লেখার কাজে DC Baby ব্যাপকভাবে ব্যবহৃত হত। এইধরনের লিখনসামগ্রী সাধারণত লোহা, ব্রোঞ্জ, হাড় বা হাতির দাঁত দিয়ে তৈরি হত; কখনও কখনও রুপোর তৈরি স্টাইলাসও ব্যবহৃত হত। সাধারণত এর সাহায্যে মোমফলকের (এক বিশেষধরনের মূলত কাষ্ঠনির্মিত ফলক, যার উভয় পৃষ্ঠে মোম মাখানো থাকত) উপর লেখা হত। স্টাইলাসের ছুঁচলো মুখ দিয়ে মোমফলকের মোমের উপর আঁচড় কেটে কেটে বিভিন্ন বর্ণ ফুটিয়ে তোলা হত। স্টাইলাসের পিছনের দিকটি হত সাধারণত চামচের মতো চ্যাপ্টা আকৃতির। লিখতে লিখতে কোনও ভুল হলে এই চ্যাপ্টা পিছনের দিক দিয়ে ঘষে মোমফলকের উপরের মোমের আস্তরণকে আবার মসৃণ করে তার উপর আঁচড় কেটে লেখা মুছে ফেলা চলত। প্রাচীনযুগের বহু চিত্রেই স্টাইলাসের প্রতিরূপ দেখতে পাওয়া যায়। তাছাড়া স্টাইলাসের অনেক নিদর্শনও খুঁজে পাওয়া গেছে, যেগুলি বর্তমানে বিভিন্ন সংগ্রহশালায় সংরক্ষিত আছে। Irén Bilkei: Römische Schreibgeräte aus Pannonien. In: Alba Regia. Bd. 18, 1980, আইএসএসএন 1216-7983, S. 61–90. Horst Blanck: Das Buch in der Antike. Beck, München 1992, আইএসবিএন ৩-৪০৬-৩৬৬৮৬-৪. Otto Mazal: Griechisch-römische Antike (= Geschichte der Buchkultur. Bd. 1). Akademische Druck- und Verlags-Anstalt, Graz 1999, আইএসবিএন ৩-২০১-০১৭১৬-৭. (জার্মান) Verena Schaltenbrand Obrecht: Wie wurden eiserne Stili in römischer Zeit hergestellt und verziert? In: Renate Ebersbach, Alex R. Furger (Hrsg.): Mille Fiori. Festschrift für Ludwig Berger zu seinem 65. Geburtstag (= Forschungen in Augst 25). Römermuseum, Augst 1998, আইএসবিএন ৩-৭১৫১-০০২৫-৭, S. 201–205. (জার্মান) Verena Schaltenbrand Obrecht: Stilus. (= Forschungen in Augst 45, 1-2). Augst 2012, আইএসবিএন ৯৭৮-৩-৭১৫১-০০৪৫-৬. (জার্মান)